stanford-oval/wikipedia huggingface dataset:
หม่อมเจ้าอุษารดี สวัสดิวัตน์
พระประวัติ

หม่อมเจ้าอุษารดี สวัสดิวัตน์ ประสูติเมื่อวันที่ 12 เมษายน พ.ศ. 2457 ณ บ้านเจ้าพระยาสุรศักดิ์ เป็นพระธิดาในสมเด็จพระเจ้าบรมวงศ์เธอ กรมพระสวัสดิวัดนวิศิษฎ์ ประสูติแต่หม่อมเร่ สวัสดิวัตน์ ณ อยุธยา (สกุลเดิม บุนนาค) มีพระพี่น้องร่วมหม่อมมารดา 10 องค์ ได้แก่ หม่อมเจ้าศกุนตลา, หม่อมเจ้าสุเลสลัลเวง, หม่อมเจ้าอมิตตา, หม่อมเจ้ามโนหรา, หม่อมเจ้าอำณอร์สวัสดิ, หม่อมเจ้าบุญทัดสวัสดิ์, หม่อมเจ้าปุสาณ และหม่อมเจ้าเมรี ตามลำดับ
เมื่อมีชันษาได้ 7 ปี พระบิดาได้ถวายตัวแด่สมเด็จพระศรีสวรินทิราบรมราชเทวี พระพันวัสสาอัยยิกาเจ้า ณ วังสระปทุม สมเด็จพระศรีสวรินทิราบรมราชเทวี พระพันวัสสาอัยยิกาเจ้าทรงพระกรุณาโปรดเกล้าฯ ให้อยู่ในพระอุปถัมภ์ของพระเจ้าบรมวงศ์เธอ พระองค์เจ้าประภาพรรณพิไลย พระราชธิดาในพระบาทสมเด็จพระจุลจอมเกล้าเจ้าอยู่หัว เมื่อมีชันษาได้ 9 ปี จึงตามเสด็จพระเจ้าบรมวงศ์เธอ พระองค์เจ้าประภาพรรณพิไลย ไปประทับ ณ วังสวนสุนันทา โดยเข้ารับการศึกษาที่โรงเรียนราชินี
หลังจากการปฏิวัติสยาม พ.ศ. 2475 เสด็จกลับมาประทับ ณ วังสระปทุม พร้อมมารดาและเจ้าน้องที่ยังไม่ออกเรือน โดยอยู่ในพระราชินูปถัมภ์ของสมเด็จพระศรีสวรินทิราบรมราชเทวี พระพันวัสสาอัยยิกาเจ้า ทรงทำหน้าที่รับใช้ถวายงานบนพระตำหนักใหญ่ และทำหน้าที่ตั้งเครื่องเสวยร่วมกับหม่อมราชวงศ์มาลัยพันธุ์ จักรพันธุ์ กระทั่งสมเด็จพระศรีสวรินทิราบรมราชเทวี พระพันวัสสาอัยยิกาเจ้าเสด็จสวรรคตเมื่อพ.ศ. 2498 จึงอยู่ในพระราชูปถัมภ์ของสมเด็จพระศรีนครินทราบรมราชชนนี และสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี มาโดยลำดับ
หม่อมเจ้าอุษารดี สวัสดิวัตน์ ถึงชีพิตักษัยด้วยพระอาการหทัยเต้นผิดจังหวะ เมื่อวันที่ 8 มีนาคม พ.ศ. 2550 เวลาประมาณ 17.10 น. ณ โรงพยาบาลจุฬาลงกรณ์ สภากาชาดไทย สิริชันษาได้ 92 ปี 10 เดือน 24 วัน
วิชัย ชูธรรม

วิชัย ชูธรรม เป็นเลขาธิการพรรคคอมมิวนิสต์แห่งประเทศไทย สืบต่อจากธง แจ่มศรี เมื่อปี 2553 แม้ปัจจุบันพรรคคอมมิวนิสต์แห่งประเทศไทยจะไม่ได้จดทะเบียนเป็นพรรคการเมือง แต่ก็ยังมีการทำกิจกรรมและเคลื่อนไหวในลักษณะ "ปิดลับ"
ประวัติ

วิชัย ชูธรรม หรือ สหายเล่าเซ้ง จบการศึกษานิติศาสตรบัณฑิต จากมหาวิทยาลัยธรรมศาสตร์ เดินทางเข้าสู่ชนบทในปี 2504 โดยพรรคคอมมิวนิสต์แห่งประเทศไทยส่งเขาไปทำงานมวลชนที่ อำเภอนครไทย จังหวัดพิษณุโลก ซึ่งเป็นถิ่นฐานของชนเผ่าม้ง จนสามารถสร้างเขตงานปฏิวัติในนาม “เขตภูหินร่องกล้า”
เขาได้รับเลือกให้เป็นเลขาธิการพรรคคอมมิวนิสต์แห่งประเทศไทย แทนธง แจ่มศรี ที่ลาออกจากตำแหน่งเมื่อปี 2553 และธง แจ่มศรี พร้อมสหายจึงไปจัดตั้งพรรคประชาธิปไตยประชาชนไทย" (พปท.) และมีการเคลื่อนไหวแบบ “ปิดลับที่สุด”
ในปี 2561 เขาให้สัมภาษณ์สื่อต่างประเทศว่า "ชาวคอมมิวนิสต์ไทยยุติการต่อสู้ด้วยอาวุธอย่างสิ้นเชิง หากมีเงื่อนไขก็พร้อมจะลงสมัครรับเลือกตั้ง ส.ส."
สกุลมะเมื่อย

| สกุลมะเมื่อย |
| --- | --- |

Gnetum gnemon

การจำแนกชั้นทางวิทยาศาสตร์
อาณาจักร:: Plantae
หมวด:: Gnetophyta
ชั้น:: Gnetopsida
อันดับ:: Gnetales T.M. Fries
วงศ์:: Gnetaceae Lindley
สกุล:: Gnetum L.

สกุลมะเมื่อย (Gnetum) เป็นสกุลหนึ่งของกลุ่มพืชเมล็ดเปลือย ซึ่งมีวิวัฒนาการใกล้เคียงกับพืชดอกมากที่สุด ทุกชนิดในสกุลนี้พบเป็นพืชพื้นเมืองของอินโดนีเซีย ส่วนใหญ่เป็นไม้เถาเนื้อแข็ง ลักษณะเด่นของพืชสกุลนี้คือ กิ่งเป็นข้อและพองบวมามข้อ สตรอบิลัสทำหน้าที่คล้ายช่อดอก แยกเพศ เมล็ดของพืชกลุ่มนี้งอกยากมาก ทำให้มีความเสี่ยงที่จะสูญพันธุ์ ในไทยพบ 8 ชนิดคือ เมื่อยดำ ปีแซ ผักเหมียง มะม่วย เมื่อยดูกหรือม่วยเลือด เมื่อยนก เมื่อย และเมื่อยนก พืชในสกุลนี้นิยมนำเมล็ดไปอบ ใช้ใบเป็นผัก บางชนิดเป็นยาสมุนไพร
สปีชีส์

Gnetum sect. Gnetum
Gnetum subsect. Gnetum - 2 species of trees; เอเชียตะวันออกเฉียงใต้
Gnetum gnemon
Gnetum costatum
Gnetum subsect. Micrognemones - 2 species of lianas; เขตร้อนในแอฟริกาตะวันตก
Gnetum africanum
Gnetum buchholzianum
Gnetum subsect. Araeognemones - 9 species of lianas; เขตร้อนของ อเมริกาใต้ และ อเมริกากลาง - Ituá
Gnetum amazonicum
Gnetum camporum
Gnetum leyboldii
Gnetum nodiflorum
Gnetum paniculatum
Gnetum schwackeanum
Gnetum urens
Gnetum venosum
Gnetum sect. Scandentia - ประมาณ 20 species of lianas; เอเชียใต้
Gnetum subsect. Stipitati
Gnetum arboreum
Gnetum contractum
Gnetum gracilipes
Gnetum latifolium
Gnetum montanum
Gnetum oblongum
Gnetum pendulum
Gnetum tenuifolium
Gnetum ula
Gnetum subsect. Sessiles
Gnetum acutum
Gnetum bosavicum
Gnetum cleistostachyum
Gnetum cuspidatum
Gnetum diminutum
Gnetum globosum
Gnetum gnemonoides
Gnetum hainanense
Gnetum klossii
Gnetum leptostachyum
Gnetum loerzingii
Gnetum luofuense
Gnetum macrostachyum
Gnetum microcarpum
Gnetum neglectum
Gnetum oxycarpum
Gnetum parvifolium
Gnetum raya
Gnetum ridleyi
แหล่งข้อมูลอื่น

Gymnosperm Database - Gnetum เก็บถาวร 2007-06-06 ที่ เวย์แบ็กแมชชีน
Sorting Gnetum names
Uses of Gnetum in Africa (FAO) เก็บถาวร 2019-01-11 ที่ เวย์แบ็กแมชชีน
วัดโบสถ์สามเสน

| วัดโบสถ์สามเสน |
| --- | --- |
อุโบสถเก่า

ชื่อสามัญ: วัดโบสถ์สามเสน, วัดโบสถ์
ที่ตั้ง: เลขที่ 658 ถนนสามเสน แขวงดุสิต เขตดุสิต กรุงเทพมหานคร 10300
ประเภท: วัดราษฎร์
นิกาย: มหานิกาย
พระพุทธรูปสำคัญ: หลวงพ่อสุขเกษม
เจ้าอาวาส: พระมหานคร จิตตโสภโณ
 สถานีย่อยพระพุทธศาสนา
วัดโบสถ์สามเสน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมคลองสามเสน ในแขวงดุสิต เขตดุสิต กรุงเทพมหานคร มีเนื้อที่ 4 ไร่ 3 ตารางวา
ประวัติ

วัดโบสถ์สามเสนเป็นวัดเก่าแก่ที่สร้างมาตั้งแต่สมัยกรุงศรีอยุธยา จากเรื่องเล่าที่ว่า พระพุทธรูปในอุโบสถหลังเดิมมีชื่อว่า หลวงพ่อสุขเกษม สร้างขึ้นตั้งแต่สมัยอยุธยา ในสมัยนั้นพระเจ้าแผ่นดินจะทรงสร้างพระพุทธรูปแล้วบรรทุกใส่แพซุง โดยใช้ไม้ซุงเป็นร้อยมัดเข้าด้วยกันทำเป็นแพ นำพระพุทธรูปประดิษฐานบนแพนั้นแล้วล่องลงมา หากผ่านวัดริมน้ำวัดใดที่ยังไม่มีพระพุทธรูปหรือไม่มีพระประธานก็ให้ถวายแก่วัดนั้น จนเมื่อถวายหลวงพ่อสุขเกษมไว้ที่ตำบลสามเสนแล้ว แพซุงที่เหลือจึงให้ถวายวัดทำเป็นเสาเข็มสำหรับสร้างอุโบสถด้วย ในการก่อสร้างจึงนำไม้ซุงมาปูเรียงกันก่อน แล้วจึงก่อสร้างอุโบสถทับบนแพซุงอีกทีหนึ่งเพื่อกันทรุด
จากข้อมูลของกรมการศาสนาระบุว่าสร้างปี พ.ศ. 2251 ได้รับพระราชทานวิสุงคามสีมาเมื่อวันที่ 20 กุมภาพันธ์ พ.ศ. 2271 สันนิษฐานว่าน่าจะเคยเป็นวัดร้างมาก่อน โดยพิจารณาจากชื่อ "วัดโบสถ์" เพราะหลักของการตั้งชื่อวัดนั้น ส่วนใหญ่ก็จะตั้งตามชื่อของชุมชน หรือเอานามหรือสกุลของผู้สร้างมาเป็นชื่อของวัด ดังนั้น วัดโบสถ์สามเสนจึงควรจะชื่อว่า วัดสามเสน หรือ วัดคลองสามเสน ตามชื่อของชุมชน แต่ก็ไม่มีหลักฐานว่าได้ร้างไปเพราะสาเหตุใดและร้างไปตั้งแต่เมื่อใด แต่น่าจะเป็นวัดร้างมานานมาก จนไม่มีใครทราบชื่อเดิมและเหลือเพียงโบสถ์หลังเดียว จึงตั้งชื่อขึ้นว่า "วัดโบสถ์" มีหลักฐานบางแห่งบันทึกว่า สมเด็จพระบวรราชเจ้ามหาสุรสิงหนาทได้เสด็จมาทรงบูรณะวัดโบสถ์สามเสน แต่ก็ไม่มีหลักฐานยืนยันได้ว่าในครั้งนั้นมีพระภิกษุจําพรรษาอยู่หรือไม่ สันนิษฐานว่า ในครั้งนั้นน่าจะยังเป็นวัดกึ่งร้าง คือมีพระสงฆ์มาพักอาศัยไม่แน่นอน ความเป็นอยู่คงยากลําบากเพราะห่างไกลจากพระนคร
ต่อมาในสมัยพระบาทสมเด็จพระจุลจอมเกล้าเจ้าอยู่หัว มีการฟื้นฟูสภาพวัดขึ้นใหม่ พ.ศ. 2448 (ร.ศ. 124) พระอธิการเนียม (เจ้าอาวาส) ได้ดำเนินการสร้างและปฏิสังขรณ์เสนาสนะต่าง ๆ ภายในวัด โดยสร้างกุฏิขึ้นใหม่ บูรณะหอฉันและกุฏิเก่าที่ชํารุดทรุดโทรม และสร้างพระเจดีย์ขึ้นใหม่องค์หนึ่ง (ปัจจุบันได้ล้มและถูกรื้อทิ้งไปแล้ว) ต่อมา พ.ศ. 2450 (ร.ศ. 126) ได้มีการปฏิสังขรณ์ศาลาการเปรียญ หอระฆัง กุฏิ และสร้างถนนเชื่อมกุฏิกับศาลาการเปรียญ การบูรณะทั้งสองครั้งมาจากการบริจาคร่วมกันของเจ้าอาวาส พระสงฆ์ และฆราวาส เช่น สมเด็จพระนางเจ้าสว่างวัฒนา พระบรมราชเทวี พระเจ้าบรมวงศ์เธอ พระองค์เจ้าภัทรายุวดี นายร้อยโทคิด สมเด็จพระวันรัต พระสรรพการ (เชย สรรพการ) เป็นต้น ซึ่งส่วนใหญ่เป็นเจ้าของที่ดิน และชาวบ้านที่ตั้งบ้านเรือนในบริเวณใกล้เคียงกับวัด วัดได้รับพระราชทานวิสุงคามสีมาครั้งหลังเมื่อวันที่ 27 พฤษภาคม พ.ศ. 2531
อุโบสถหลังเก่า

อุโบสถหลังเดิมเป็นศิลปะสมัยอยุธยา ฐานโค้งสำเภา ภายในมีภาพจิตรกรรมฝาผนังสมัยอยุธยาตอนปลาย ผนังด้านหน้าเหนือประตูทางเข้าพระอุโบสถเขียนภาพมารผจญ ผนังด้านข้างเป็นภาพเทพชุมนุม ส่วนผนังระหว่างช่องหน้าต่างเขียนภาพทศชาติชาดก ปัจจุบันสภาพชำรุดเลือนรางไปมาก สาเหตุของภาพที่เลือนลางคงเป็นเพราะเมื่อประมาณ พ.ศ. 2535 เกิดฟ้าผ่าอุโบสถทำให้หลังคาชำรุดเสียหาย น้ำฝนไหลลงมาทำลายภาพจิตรกรรมฝาผนัง และเกิดความชื้นจากน้ำที่ไหลนองบนพื้น ทำให้ภาพจิตรกรรมด้านล่างเสียหายเกือบหมด ประกอบกับน้ำฝน แสงแดด อีกทั้งนกหนูที่เข้ามาทำรังอยู่ใต้เพดานก็ทำให้สภาพภายในพระอุโบสถแทบไม่เหลือชิ้นดี อุโบสถหลังนี้ได้รับการขึ้นทะเบียนเป็นโบราณสถานของกรมศิลปากรมาตั้งแต่ปี พ.ศ. 2526 แต่ยังไม่มีงบประมาณในการบูรณะ คาดว่าจะได้รับการบูรณะในปี พ.ศ. 2565 ภายในประดิษฐานพระประธาน มีชื่อว่า หลวงพ่อสุขเกษม ปัจจุบันอุโบสถหลังนี้จึงกลายเป็นวิหาร แล้วได้สร้างอุโบสถหลังใหม่โดยใช้ค่าก่อสร้างไปประมาณ 5 ล้านบาท
ภายนอกมีกำแพงแก้วล้อมรอบ ที่มุมกําแพงแก้วมีวิหารทิศทั้ง 4 ด้าน แต่วิหารทิศที่อยู่ด้านหน้าอุโบสถเหลือเพียงฐานซึ่งมีระดับต่ำกว่าพื้นดิน คงถูกรื้อออกไปแต่ครั้งโบราณ
รายนามเจ้าอาวาส

พระอธิการเฮง
พระอธิการชื่น
พระมหาทองหล่อ
พระครูศรีปัญญาวิมล ดำรงตำแหน่งเจ้าอาวาส พ.ศ. 2516 –2551
พระครูสมณกิจธำรง ดำรงตำแหน่งเจ้าอาวาส พ.ศ. 2552–2562
พระมหานคร จิตตโสภโณ ดำรงตำแหน่งเจ้าอาวาส พ.ศ. 2562–ปัจจุบัน
หลวงพ่อสุขเกษม พระประธานในอุโบสถเก่า และหลวงพ่อรวย หลวงพ่อทอง และหลวงพ่อเศรษฐี
วัดโปรดเกศเชษฐาราม

| วัดโปรดเกศเชษฐาราม |
| --- | --- |
วัดโปรดเกศเชษฐาราม

ที่ตั้ง: เลขที่ 45 หมู่ที่ 11 ถนนทรงธรรม ตำบลทรงคนอง อำเภอพระประแดง จังหวัดสมุทรปราการ 10130
ประเภท: พระอารามหลวงชั้นตรี ชนิดสามัญ
นิกาย: มหานิกาย
พระพุทธรูปสำคัญ: พระพุทธชินนาถศาสดา
เจ้าอาวาส: พระวชิรวิสิฐ (บุญสม ธมฺมรโส)
 สถานีย่อยพระพุทธศาสนา
วัดโปรดเกศเชษฐาราม เป็นพระอารามหลวงชั้นตรี ชนิดสามัญ ตั้งอยู่ในหมู่ที่ 11 บ้านคลองหลวง ตำบลทรงคนอง อำเภอพระประแดง จังหวัดสมุทรปราการ  ถือเป็นวัดพุทธไทยเพียงวัดเดียวในย่านพระประแดงท่ามกลางวัดพุทธรามัญ
ประวัติ

วัดสร้างเมื่อ พ.ศ. 2365 ในสมัยรัชกาลที่ 2 ผู้สร้างวัดนี้คือ พระยาเพชรพิไชย (เกตุ) ต้นสกุล เกตุทัต ซึ่งเป็นบุตรของพระยาเพชรพิไชย (หง) ต้นสกุล หงสกุล วัดแล้วเสร็จในสมัยรัชกาลที่ 3 ปี พ.ศ. 2368 ได้รับพระราชทานนามภายหลังว่า วัดโปรดเกศเชษฐาราม แต่เดิมชาวบ้านเรียกกันว่า วัดปากคลอง เนื่องจากทางทิศเหนือของวัด มีคลองเล็ก ๆ คลองหนึ่งชื่อ คลองทองเมือง ปากคลองอยู่ทางคลองลัดหลวง ต่อมาพระยาเพชรพิไชย (หนู) บุตรพระยาเพชรพิไชย (เกศ) ได้มาบูรณะใหญ่ เช่น เขียนลายบนเพดานพระวิหารและพระอุโบสถ ย้ายประตูพระวิหาร สร้างเขื่อนรอบสระ
ในปี พ.ศ. 2542 มีการบูรณะวัดครั้งใหญ่เกิดขึ้นก็เนื่องมาจากพระอุโบสถได้ชำรุดทรุดโทรมลงไปมากโดยเฉพาะส่วนของโครงสร้างภายในพระอุโบสถทางวัด มีศาสตราจารย์ ดร. สิปปนนท์ เกตุทัต ซึ่งเป็นทายาทสืบตระกูลของผู้สร้างวัดแห่งนี้ เป็นประธานกรรมการ และได้ขอกองอนุรักษ์โบราณสถาน กรมศิลปากร เป็นผู้ออกแบบการบูรณะในด้านวิศวกรรมโครงสร้างและในด้านอนุรักษ์ศิลปะให้คงอยู่ในสภาพเดิมมากที่สุด
วัดโปรดเกศเชษฐารามได้รับพระราชทานเป็นพระอารามหลวงเมื่อไร ไม่มีหลักฐาน แต่ได้รับพระราชทานวิสุงคามสีมาเมื่อ พ.ศ. 2368
พระพุทธชินนาถศาสดา พระประธานในพระอุโบสถ
พระพุทธไสยาสน์
พระอุโบสถ
พระวิหาร
พระมณฑปกลางน้ำ
พระเจดีย์
อาคารอาสนะและภาพจิตรกรรมฝาผนัง > อาคารอาสนะ

สิ่งก่อสร้างเดิม คือ พระอุโบสถ  พระวิหาร ศาลาการเปรียญ พระเจดีย์ทรงลังกา 2 องค์ หอระฆัง พระมณฑป  สร้างเสนาสนะที่อยู่อาศัยของสงฆ์ 3 คณะ
พระอุโบสถ ก่ออิฐถือปูน ไม่มีช่อฟ้าใบระกา หน้าบันมีศิลปะปูนปั้นลายเครือเถา ประดับเครื่องลายคราม ภายในประดับด้วยภาพวาดศิลปะแบบตะวันตก ฝีมือของขรัวอินโข่ง พระประธานภายในพระอุโบสถ คือ พระพุทธชินนาถศาสดา เป็นพระพุทธรูปปางมารวิชัย รัชกาลที่ 9 เป็นผู้พระราชทานนาม ส่วนพระวิหารมีลักษณะการก่อสร้างและสถาปัตยกรรมเช่นเดียวกับพระอุโบสถ มีจิตรกรรมฝาผนังเช่นเดียวกัน ภายในมีพระพุทธไสยาสน์  เป็นพระพุทธรูปปูนปั้นลงรักปิดทอง ยาวตลอดจากพระรัศมีถึงพระบาท 16 วา 2 ศอก ไม่ปรากฏนามผู้สร้าง
พระมณฑปตั้งอยู่กลางน้ำ เป็นพระมหามณฑปเจดีย์ย่อมุมไม้ 20 ประดับด้วยกระเบื้องเคลือบดอกบัว 9 ชั้น ภายในประดิษฐานพระพุทธรูปปางมารวิชัยขัดสมาธิเพชร ทำด้วยศิลาแลงมีรอยพระพุทธบาทจำลองสร้างด้วยศิลาแลง ฐานรอบนอกประดับด้วยหินอ่อน กลีบบัวสลักด้วยศิลาแลงลงรักปิดทองลายฝ่าพระพุทธบาทประดับด้วยมุก เป็นรูปพรหมและรูปต่าง ๆ
วัดมีเก๋งจีน ตั้งอยู่รอบพระอุโบสถและวิหาร รวม 7 หลัง มีพระปรางค์ 4 องค์
อาคารอาสนะและภาพจิตรกรรมฝาผนัง > จิตรกรรมฝาผนังที่ซ่อนไว้

ในการบูรณะปี พ.ศ. 2542 ในการสกัดอิฐที่อยู่เต็มช่องซุ้ม ได้พบจิตรกรรมสีฝุ่นเทมเพอรา (Tempera) ประกอบกับมีการปิดทองประดับ เป็นรูปพระพุทธสาวิกานั่งพนมมือ และบนผนังด้านในตรงกับพระประธานเป็นภาพพระอัครสาวกและพระอัครสาวิกายืนพนมมือ มีความสมบูรณ์ของภาพถึง 60% หลังจากนั้นได้สกัดผนังปูนด้านหลังองค์พระประธาน ก็พบจิตรกรรมที่ถูกซ่อนไว้อีก และในบางส่วนมีการหลุดลอกของสีอยู่บ้าง เป็นจิตรกรรมภาพเขียนทั้งหมดเหมือนกับผนังทั้ง 3 ด้านที่ผ่านมา มีอยู่ 4 ซุ้มที่เป็นภาพประติมากรรมในรูปแบบที่เรียกกันว่าภาพนูนสูง (High relief) เป็นรูปพระพุทธสาวกยืนพนมมือผินหน้าไปหาพระประธานประกอบกับระบายสีฝุ่นในลักษณะของเทคนิคการเขียนสีภาพปูนเปียก
อีกซุ้มตรงกลางหลังพระประธานเป็นภาพเขียนสีรูปดอกไม้ร่วง ภาพเขียนเชื่อว่าเป็นฝีมือชั้นครูในสมัยกรุงรัตนโกสินทร์ตอนต้น อย่าง ขรัวอินโข่ง
ภาพจิตรกรรมฝาผนัง เชื่อว่าเป็นฝีมือขรัวอินโข่ง
วิถีคนกล้า

| วิถีคนกล้า |
| --- | --- |
นรินทร์ ทองคำ ในภาพยนตร์เรื่อง วิถีคนกล้า
กำกับ: ยุทธนา มุกดาสนิท
เขียนบท: รัศมี เผ่าเหลืองทอง ยุทธนา มุกดาสนิท
อำนวยการสร้าง: เจริญ เอี่ยมพึ่งพร
นักแสดงนำ: จรัล มโนเพ็ชร นรินทร์ ทองคำ ณหทัย พิจิตรา  ธิศวรรณ สุวรรณโพธิ์ พุฒิชัย อมาตยกุล คำรณ คุณะดิลก พรศีล จันทนากร สมพล กงสวรรณ
กำกับภาพ: สมชาย ลีลานุรักษ์
ตัดต่อ: (ลำดับภาพ) นิดา สุทัศน์ ณ อยุธยา บรรจง โกศัลวัฒน์ ม.ล.วราภา เกษมศรี
ดนตรีประกอบ: ดนู ฮันตระกูล จรัล มโนเพ็ชร
ผู้จัดจำหน่าย: ไฟว์สตาร์โปรดักชั่น
วันฉาย: พฤศจิกายน พ.ศ. 2534
ความยาว: 125 นาที
ประเทศ: ไทย
ภาษา: ไทย
ข้อมูลจากฐานข้อมูลภาพยนตร์ไทย
วิถีคนกล้า เป็นภาพยนตร์ไทยที่ออกฉายในปี พ.ศ. 2534 กำกับโดย ยุทธนา มุกดาสนิท ซึ่งสร้างจากบทประพันธ์ชื่อเรื่องเดียวกันของ มาลา คำจันทร์(นักกวีซีไรต์) นำแสดงโดย นรินทร์ ทองคำ, ณหทัย พิจิตรา, ธิศวรรณ สุวรรณโพธิ์, จรัล มโนเพ็ชร และ พุฒิชัย (อครา) อมาตยกุล โดยมีประโยคจั่วหัวของเรื่องคือ "ทำให้คนอื่นกลัว ทำให้ไม่กลัวคนอื่น"
ภาพยนตร์ได้รับรางวัลมากมายจาก 3 สถาบัน แต่กลับไม่ประสบผลสำเร็จในแง่รายได้ ถึงแม้จะเป็นภาพยนตร์ที่ลงทุนสูงที่สุดในรอบปี[ต้องการอ้างอิง]
เรื่องย่อ

วิถีคนกล้า เป็นเรื่องราวของชาวเขาเผ่าสมมติแห่งหนึ่ง ซึ่งการปกครองโดยยึดเอาผู้ชายเป็นใหญ่ ส่วนเพศหญิงเป็นเพียงแรงงานและเครื่องให้กำเนิดลูกเท่านั้น เมื่อจ่อปา (นรินทร์) ชายหนุ่มกล้าหาญที่ล้มล้างความงมงายของผู้นำคนเก่าด้วยคมดาบและความกล้า ดูเหมือนกำลังจะประสบความสำเร็จกับการเป็นผู้นำ ผิดกับจ่อมุ (พุฒิชัย) น้องชายที่ขี้ขลาด และต้องจบชีวิตเพราะความขลาดกลัวของตัวเองก่อนวัยอันควร  แต่สุดท้าย จ่อปาแปรเปลี่ยนความกล้าหาญเป็นความบ้าอำนาจ และทำให้เขาต้องพบจุดจบด้วยความอหังการ์ของตัวเอง
รางวัล

รางวัลพระราชทานพระสุรัสวดี ครั้งที่ 15 ประจำปี พ.ศ. 2534
ภาพยนตร์ยอดเยี่ยม
ผู้กำกับการแสดงยอดเยี่ยม
บทภาพยนตร์ดัดแปลงยอดเยี่ยม
ลำดับภาพและตัดต่อยอดเยี่ยม
ออกแบบและสร้างฉากยอดเยี่ยม
เพลงประกอบยอดเยี่ยม
ดาวรุ่งฝ่ายชาย (นรินทร์ ทองคำ)
รางวัลภาพยนตร์ไทย ชมรมวิจารณ์บันเทิง ครั้งที่ 2 ประจำปี พ.ศ. 2534
ภาพยนตร์ไทยยอดเยี่ยม
ผู้กำกับการแสดงยอดเยี่ยม
บทภาพยนตร์ยอดเยี่ยม
กำกับศิลป์ยอดเยี่ยม
ดนตรีประกอบยอดเยี่ยม
รางวัลสมาพันธ์ภาพยนตร์แห่งชาติ ครั้งที่ 1 ประจำปี พ.ศ. 2534
กำกับศิลป์ยอดเยี่ยม
สามสิบเก้าขั้นวันสิ้นชื่อ

สามสิบเก้าขั้น วันสิ้นชื่อ หรือ สามสิบเก้าขั้น คือนวนิยายแนวแอคชั่นผจญภัย ประพันธ์โดยจอห์น บัคคัน นักเขียนชาวสกอตต์ ลงตีพิมพ์ครั้งแรกเป็นตอน ๆ ในนิตยสารแบล็กวูดตั้งแต่เดือนสิงหาคมถึงกันยายน 1915 และต่อมาได้รับการตีพิมพ์เป็นหนังสือในเดือนตุลาคมปีนั้นโดยวิลเลียม แบล็กวูด แอนด์ ซันส์ เอดินเบิร์ก เก็บถาวร 2013-10-13 ที่ เวย์แบ็กแมชชีน บทประพันธ์เรื่องนี้คือปฐมบทของพระเอกตัวนำที่ชื่อริชาร์ด แฮนเนย์ ซึ่งเป็นโลดแล่นด้วยบทบู๊และเอาตัวรอดด้วยปฏิภาณไหวพริบของตนเองในการฝ่าฟันให้หลุดพ้นสถานการณ์คับขัน
นวนิยายเรื่องนี้ได้รับการนำมาดัดแปลงเป็นภาพยนตร์หลายครั้ง ครั้งที่รู้จักอย่างแพร่หลายคือผลงานภาพยนตร์ของผู้กำกับ อัลเฟรด ฮิตช์ค็อก ในปี 1935 ซึ่งเป็นภาพยนตร์ขาวดำ นอกจากนี้ ก็มีการนำมาผลิตใหม่เป็นภาพยนตร์สีในปี 1959 และปี 1978 ซึ่งได้ชื่อว่าอิงประพันธ์ต้นฉบับมากที่สุด อีกทั้งยังมีภาพยนตร์ฉายทางโทรทัศน์ของอังกฤษในปี 2008 ด้วย
สามอาร์

สามอาร์ หมายถึง รากฐานของโครงการการศึกษาที่เน้นทักษะพื้นฐานในโรงเรียน ได้แก่ การอ่าน การเขียนและเลขคณิต สามอาร์ปรากฏใน "เดอะเลดีส์แมกาซีน" ใน ค.ศ. 1818 แต่ถูกอ้างว่ามาจากวลีที่ประดิษฐ์ในการดื่มอวยพรที่ให้โดย เซอร์วิลเลียม เคอร์ติส สมาชิกรัฐสภา เมื่อราว ค.ศ. 1825
สามสิบ

สามสิบ อาจหมายถึง
จำนวน 30
ดอกผกากรอง หรือ "สามสิบ" เป็นชื่อที่ชาวบ้านแถบจังหวัดระยอง จันทบุรี และตราด เรียก
สยามมนัส

| สยามมนัส |
| --- | --- |

การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: พืช Plantae
เคลด:: พืชมีท่อลำเลียง Tracheophytes
เคลด:: พืชดอก Angiosperms
เคลด:: พืชใบเลี้ยงเดี่ยว Monocots
เคลด:: Commelinids Commelinids
อันดับ:: ขิง Zingiberales
วงศ์:: วงศ์ขิง Zingiberaceae
วงศ์ย่อย:: Alpinioideae Alpinioideae
เผ่า:: Riedelieae Riedelieae K.Larsen & J.Mood
สกุล:: Siamanthus Siamanthus K.Larsen & J.Mood
สปีชีส์:: Siamanthus siliquosus
ชื่อทวินาม
Siamanthus siliquosus K.Larsen & J.Mood

สยามมนัส (ชื่อวิทยาศาสตร์: Siamanthus siliquosus) เป็นพืชชนิดเดียวในสกุล Siamanthus และเป็นพืชถิ่นเดียวที่พบทางภาคใต้ของไทย แถบจังหวัดนราธิวาส โดยได้รับการบรรจุใน พ.ศ. 2541
ลักษณะเป็นไม้ล้มลุก สูงได้ถึง 1.5 เมตร แตกกอแน่น เหง้ามีเส้นใยหนาแน่น ใบเป็นรูปหอก ปลายแหลมยาว โคนเรียวสอบ ขอบมีขนยาว ก้านใบยาวประมาณ 5 มิลลิเมตร ช่อดอกออกที่ยอด มีได้ถึง 20 ดอก ดอกสีส้มอมแดงออกเดี่ยว ๆ บนแกนช่อ ไม่มีใบประดับ ก้านดอกยาวได้ถึง 3 เซนติเมตร หลอดกลีบเลี้ยงยาว 3-4 เซนติเมตร หลอดกลีบดอกยาว 5-6 เซนติเมตร ไม่มีแผ่นเกสรเพศผู้ที่เป็นหมันด้านข้าง ก้านชูอับเรณูยาวได้ถึง 2 เซนติเมตร อับเรณูยาว 2.5-3 เซนติเมตร ผลรูปแถบแบบแห้งแตกห้อยลง ยาว 5-11 เซนติเมตร เมล็ดเป็นเหลี่ยมขนาดประมาณ 2 มิลลิเมตร
แหล่งข้อมูลอื่น

ข้อมูลที่เกี่ยวข้องกับ Siamanthus ที่วิกิสปีชีส์
| --- | --- |
การแยกแยะหน่วยอนุกรมวิธาน:  Wikidata: Q3482895  Wikispecies: Siamanthus  BOLD: 439798  EoL: 32593  GBIF: 2759893  GRIN: 18992  iNaturalist: 180086  IPNI: 1004649-1  IRMNG: 1260225  NCBI: 97761  POWO: urn:lsid:ipni.org:names:1004649-1  Tropicos: 100258460  WCSP: 265904
สโตนซาวเออร์

| สโตนซาวเออร์ (Stone Sour) |
| --- | --- |

ข้อมูลพื้นฐาน
รู้จักในชื่อ: Super Ego
ที่เกิด: ดีมอยน์ รัฐไอโอวา สหรัฐอเมริกา
แนวเพลง:  ออลเทอร์นาทิฟเมทัล  เฮฟวี่เมทัล  ฮาร์ดร็อก  ออลเทอร์นาทิฟร็อก 
ช่วงปี:  1992–1997  2000–ปัจจุบัน 
ค่ายเพลง: โรดรันเนอร์

สมาชิก:  คอรีย์ เทย์เลอร์  โจช แรนด์  รอย มายอร์กา  จอห์น โชว  คริสเตียน มาร์ตักชี 

อดีตสมาชิก:  โจเอล เอคแมน  ชอว์ อีโคโนมาคิ  จิม รูต 

เว็บไซต์: stonesour.com
สโตนซาวเออร์ คือวงดนตรีแนวออลเทอร์นาทิฟ เมทัลจากสหรัฐอเมริกา ก่อตั้งขึ้นในปี ค.ศ. 1992 โดยคอรีย์ เทย์เลอร์ นักร้องนำ และโจเอล เอคแมน มือกลอง ก่อนที่จะได้จิม รูตจะเข้ามาเป็นสมาชิกในตำแหน่งมือกีตาร์ในปี ค.ศ. 1995 โดยมีผลงานเดโมออกมา 3 ชุด ต่อมาในปี ค.ศ. 1997 สมาชิกในวงได้แยกย้ายกันออกไปโดย คอรีย์ เทย์เลอร์ และ จิม รูต ได้กลายมาเป็นสมาชิกของวงสลิปน็อต ต่อมาในปี ค.ศ. 2000 คอรีย์ ได้กลับมาทำวงสโตนซาวเออร์อีกครั้งโดยรวบรวมสมาชิกขึ้นใหม่และใช้เวลาทำงานเพลงในนามของวงสโตนซาวเออร์ เมื่อว่างเว้นจากงานเพลงของวงสลิปน็อต
สโตนซาวเออร์ มีผลงานสตูดิโออัลบั้มออกมา 6 ชุด ได้แก่ Stone Sour , Come What(ever) May , Audio Secrecy , House of Gold & Bones – Part 1 , House of Gold & Bones – Part 2 และ Hydrograd นอกจากนี้ยังมีอีพี 3 ชุด และอัลบั้มบันทึกการแสดงสด 2 ชุด
โดยทางวงเคยถูกเสนอชื่อเข้าชิงรางวัลแกรมมี สาขาเพลงเมทัลยอดเยี่ยม จากเพลง "Get Inside"  และเพลง "Inhale" ในอัลบั้ม Stone Sour ซึ่งเป็นอัลบั้มชุดแรก ต่อมาได้ถูกเสนอชื่อเข้าชิงรางวัลแกรมมีอีกครั้งจากเพลง "30/30-150"
นอกจากนี้เพลง "Bother" ของวงยังได้ถูกนำมาใช้เป็นเพลงประกอบภาพยนตร์เรื่อง ไอ้แมงมุม (2002) และเพลง "The Pessimist" ได้ถูกนำมาใช้เป็นเพลงประกอบภาพยนตร์เรื่อง ทรานส์ฟอร์เมอร์ส 3
โดยชื่อของวงนำมาจากเครื่องดื่มแอลกอฮอลล์รสเปรี้ยวชนิดหนึ่งชื่อว่า สโตนซาวเออร์ มีส่วนผสมของวิสกี้, น้ำส้ม และเลมอน
สมาชิกในวง > สมาชิกปัจจุบัน

คอรีย์ เทย์เลอร์ – ร้องนำ, กีตาร์ (2001–ปัจจุบัน)
โจช แรนด์  – กีตาร์ (2001–ปัจจุบัน)
รอย มายอร์กา – กลอง, เพอร์คัสชัน (2006–ปัจจุบัน)
จอห์นนี โชว – กีตาร์เบส (2012–ปัจจุบัน)
คริสเตียน มาร์ตักชี – กีตาร์ (2013–ปัจจุบัน)
สมาชิกในวง > อดีตสมาชิก

โจเอล เอ็คแมน – กลอง, เพอร์คัสชัน (2001–2006)
ชอว์ อีโคโนมาคิ – กีตาร์เบส (2001–2011)
จิม รูต – กีตาร์, ร้องประสาน (2001–2013)
ผลงานเพลง

| ผลงานเพลงของสโตนซาวเออร์ |
| --- | --- |
วงสโตนซาวเออร์ ขณะกำลังแสดงสดในเทศกาลดนตรี Heineken Jammin' Festival ประเทศอิตาลี ​เมื่อวันที่ 14 มิถุนายน 2007 จากซ้ายไปขวา : คอรีย์ เทย์เลอร์,รอย มายอร์กา และ ชอว์ อีโคโนมาคิ ส่วนจิม รูต​ ไม่ได้อยู่ในภาพ
สตูดิโออัลบั้ม: 6
อัลบั้มบันทึกการแสดงสด: 1
มิวสิกวิดีโอ: 16
ซิงเกิล: 18
ผลงานเพลง > สตูดิโออัลบั้ม

| ชื่ออัลบั้ม | รายละเอียด | อันดับสูงสุดในชาร์ตเพลง> US  | อันดับสูงสุดในชาร์ตเพลง> AUS  | อันดับสูงสุดในชาร์ตเพลง> FRA  | อันดับสูงสุดในชาร์ตเพลง> GER  | อันดับสูงสุดในชาร์ตเพลง> IRL  | อันดับสูงสุดในชาร์ตเพลง> NLD  | อันดับสูงสุดในชาร์ตเพลง> NZ  | อันดับสูงสุดในชาร์ตเพลง> SWE  | อันดับสูงสุดในชาร์ตเพลง> SWI  | อันดับสูงสุดในชาร์ตเพลง> UK  | การรับรอง |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| Stone Sour |  วางจำหน่าย: 27 สิงหาคม 2002  ค่าย: โรดรันเนอร์  รูปแบบ: แผ่นซีดี, ดิจิทัล ดาวน์โหลด | 46 | — | 131 | 94 | — | — | — | — | — | 41 |  RIAA: ทอง  BPI: ทอง |  |  |
| Come What(ever) May |  วางจำหน่าย: 1 สิงหาคม 2006  ค่าย: โรดรันเนอร์  รูปแบบ: แผ่นซีดี, ดิจิทัล ดาวน์โหลด | 4 | 21 | 56 | 18 | 33 | 33 | 31 | 30 | 25 | 27 |  RIAA: ทอง  BPI: ทอง  CRIA: ทอง |  |  |
| Audio Secrecy |  วางจำหน่าย: 13 กันยายน 2010  ค่าย: โรดรันเนอร์  รูปแบบ: แผ่นซีดี, แผ่นเสียง, ดิจิทัล ดาวน์โหลด | 6 | 6 | 29 | 3 | 19 | 16 | 12 | 10 | 7 | 6 |  BPI: เงิน |  |  |
| House of Gold & Bones – Part 1 |  วางจำหน่าย: 30 ตุลาคม 2012  ค่าย: โรดรันเนอร์  รูปแบบ: แผ่นซีดี, แผ่นเสียง, ดิจิทัล ดาวน์โหลด | 7 | 13 | 58 | 7 | 30 | 30 | 12 | 12 | 8 | 13 |  |  |  |
| House of Gold & Bones – Part 2 |  วางจำหน่าย: 9 เมษายน 2013  ค่าย: โรดรันเนอร์  รูปแบบ: แผ่นซีดี, แผ่นเสียง, ดิจิทัล ดาวน์โหลด | 10 | 4 | 71 | 3 | 49 | 47 | 6 | 25 | 6 | 11 |  |  |  |
| Hydrograd |  วางจำหน่าย: 30 มิถุนายน 2017  ค่าย: โรดรันเนอร์  รูปแบบ: แผ่นซีดี, แผ่นเสียง, ดิจิทัล ดาวน์โหลด | 8 | 2 | 97 | 4 | 42 | 40 | 6 | 34 | 4 | 5 |  |  |  |
"—" ขีดหมายถึงไม่ติดอันดับชาร์ต หรือ ไม่มีการวางจำหน่ายในประเทศนั้น
ผลงานเพลง > เอกซ์เทนเดด เพลย์ (อีพี)

| ชื่อ | รายละเอียด | อันดับสูงสุดในชาร์ตเพลง> US  |  |  |  |
| --- | --- | --- | --- | --- | --- |
| Meanwhile in Burbank... |  วางจำหน่าย: 18 เมษายน 2015  ค่าย: โรดรันเนอร์  รูปแบบ: แผ่นเสียง | 78 |  |  |  |
| Straight Outta Burbank... |  Released: 27 พฤศจิกายน 2015  ค่าย: โรดรันเนอร์  รูปแบบ: แผ่นเสียง | — |  |  |  |
| Hydrograd Acoustic Sessions |  Released: 21 เมษายน 2018  Label: โรดรันเนอร์  Formats: EP |  |  |  |  |
ฟุตซอลชิงแชมป์โลก 2008

| FIFA Futsal World Championship Guatemala 2008   Copa do Mundo de Futsal da FIFA Brasil 2008 |
| --- | --- |
สัญลักษณ์การแข่งขันฟุตซอลชิงแชมป์โลก 2008 อย่างเป็นทางการ
รายละเอียดการแข่งขัน
ประเทศเจ้าภาพ: บราซิล
วันที่: 30 กันยายน - 19 ตุลาคม 2551
ทีม: 20 (จาก 6 สมาพันธ์)
สถานที่: 2 (ใน 2 เมืองเจ้าภาพ)
อันดับเมื่อสิ้นสุดการแข่งขัน
ชนะเลิศ:  บราซิล (สมัยที่ 4th)
รองชนะเลิศ:  สเปน
อันดับที่ 3:  อิตาลี
อันดับที่ 4:  รัสเซีย
สถิติการแข่งขัน
จำนวนนัดที่แข่งขัน: 56
จำนวนประตู: 387 (6.91 ประตูต่อนัด)
ผู้ชม: 292,161 (5,217 คนต่อนัด)
ผู้ทำประตูสูงสุด:  ปูลา (16 ประตู)
ผู้เล่นยอดเยี่ยม:  ฟัลเกา
←  2004  2012 → 
การแข่งขันฟุตซอลชิงแชมป์โลก 2008 หรือ (FIFA Futsal World Championship) นับเป็นการแข่งขันฟุตซอลชิงแชมป์โลกครั้งที่ 6 ซึ่งจัดขึ้นที่ประเทศบราซิล ระหว่างวันที่ 30 กันยายน - 19 ตุลาคม พ.ศ. 2551 มีทีมชาติต่างๆเข้าร่วมแข่งขันทั้งสิ้น 20 ทีม
ทีมที่ชนะเลิศคือ บราซิลโดยชนะทีมชาติสเปนไปในการดวลจุดโทษ 4-3 ภายหลังจากเสมอกัน 2 ประตูต่อ 2
การตลาด > สิทธิการออกอากาศ

สหพันธ์ฟุตบอลนานาชาติ จำหน่ายลิขสิทธิ์การถ่ายทอดโทรทัศน์ ซึ่งอยู่ในช่วงเวลา 20:15-22:15 น., 22:15-00:15 น. และ 01:30-03:30 น. ให้แก่อาร์.เอส.บีเอส (RSBS) ได้รับลิขสิทธิ์เพียงผู้เดียวในการถ่ายทอดการแข่งขันฟีฟ่าฟุตซอลชิงแชมป์โลก 2008 ผ่านทาง สถานีโทรทัศน์ไทยทีวีสี ช่อง 3, สถานีโทรทัศน์โมเดิร์นไนน์ทีวี (ช่อง 9 อ.ส.ม.ท.) และ สถานีวิทยุโทรทัศน์แห่งประเทศไทย (สทท.11) โดยมีการถ่ายทอดสดกลับมายังประเทศไทยทั้งหมด 12 นัดจากทั้งหมด 56 นัดของรายการแข่งขัน และ การถ่ายทอดสดทุกนัดจะไม่มีโฆษณาคั่น
สำหรับโปรแกรมการถ่ายทอดสดฟีฟ่าฟุตซอลชิงแชมป์โลก 2008 มีดังนี้
| วันที่     | ทีม    | เวลา    | สถานีโทรทัศน์ |
| --- | --- | --- | --- |
| 30 กันยายน |  ไทย พบ  อิตาลี | 20:15-22:15 | ช่อง3 และ สทท.11 |
| 30 กันยายน |  บราซิล พบ  ญี่ปุ่น (เทปบันทึกภาพ) | 01:30-03:30 | ช่อง3 |
| 4 ตุลาคม |  ไทย พบ  สหรัฐ | 20:15-22:15 | ช่อง3 |
| 6 ตุลาคม |  ไทย พบ  ปารากวัย | 22:15-00:15 | ช่อง 3 และ สทท.11 |
| 8 ตุลาคม |  ไทย พบ  โปรตุเกส | 22:15-00:15 | ช่อง 3 และ สทท.11 |
| 11 ตุลาคม | รอบก่อนรองชนะเลิศ | 20:15-22:15 | สทท.11 |
| 12 ตุลาคม | รอบก่อนรองชนะเลิศ | 22:15-00:15 | ช่อง 9 อ.ส.ม.ท. |
| 14 ตุลาคม | รอบก่อนรองชนะเลิศ | 20:15-22:15 | สทท.11 |
| 16 ตุลาคม | รอบรองชนะเลิศ (คู่แรก) | 20:15-22:15 | สทท.11 |
| 16 ตุลาคม | รอบรองชนะเลิศ (คู่ที่สอง) | 22:15-00:15 | ช่อง 9 อ.ส.ม.ท. |
| 18 ตุลาคม | นัดชิงอันดับสาม (เทปบันทึกภาพ) | 23:30-01:30 | ช่อง 9 อ.ส.ม.ท. |
| 19 ตุลาคม | นัดชิงชนะเลิศ | 19:15-21:15 | สทท.11 |
สนาม

| สนาม | มาราคานา อารีนา | นิลสัน เนลสัน ยิมเนเซียม |
| --- | --- | --- |
ภาพ: 
| เมือง | ริโอ เดอ จาเนโร | บราซิเลีย |
| ความจุ | 12,105 | 11,160 |
ทีมที่ผ่านเข้ารอบสุดท้าย > ทีมเจ้าภาพ

ฟุตซอลทีมชาติบราซิล ได้ผ่านเข้ารอบอัตโนมัติ เนื่องจากเป็นเจ้าภาพจัดการแข่งขัน